open-index/open-wikipedia-markdown huggingface dataset:
Dalriada (grupė)

**„Dalriada“** – folklorinio metalo grupė iš Vengrijos. Susikūrė 2003 m., iki 2007 m. vadinosi **„Echo of Dalriada“**.

Didžiausią populiarumą grupei atnešė 2008 m. išleistas albumas *Szelek*, kuris Vengrijos Mahasz reitinguose pasiekė 2 vietą.

## Nariai
* Laura Binder – vokalas, smuikas
* András Ficzek – vokalas, gitara
* András Kurz – klavišiniai
* Mátyás Németh Szabó – gitara
* Tadeusz Rieckmann – būgnai
* György Varga – bosai

## Diskografija
* *A Walesi Bárdok* (2003 m., demo)
* *Fergeteg* (2004 m.)
* *Jégbontó* (2006 m.)
* *Kikelet* (2007 m.)
* *Szelek* (2008 m.)
* *Arany* (2009 m.)

## Nuorodos
* Oficiali svetainė 
* Myspace puslapis
*
E002

**Europos kelias E002** – 540 km ilgio greitkelis, jungiantis Alatą (Azerbaidžanas), Megrį (Armėnija) ir Sadaraką (Azerbaidžanas)

## Maršrutas

* 
** Alatas 
** Saatli
* 
** Megris 
*  *([[Nachičevanės autonominė respublika]])*
** Ordubadas
** Nachičevanė
** Sadarakas
Tesla Model S

**Tesla Model S** – 5 durų elektrinis sedanas, kurį 2012 metais į prekybą išleido Tesla Motors. Tai yra pilnai elektra varomas automobilis, anksčiau vadintas kodiniu pavadinimu *WhiteStar* (). Spaudoje automobilis pasirodė 2008 metų birželio 30 dieną. 2009 metų kovo 26 dieną spaudos konferencijos metu buvo viešai pristatytas pirmasis automobilio prototipas.

Automobilio gamyba pradėta 2012 m. 2013 m. pabaigoje modelio pardavimai viršijo 25 000 visame pasaulyje. Šis modelis tapo pirmuoju elektromobiliu, užėmusiu pirmą vietą kurioje nors šalyje tarp visų naujų parduotų automobilių – tai įvyko du kartus Norvegijoje. 2014 m. rugsėjį visame pasaulyje buvo parduota 47 000 Tesla S.

85 kWh baterijos talpos modelis leidžia nuvažiuoti 426 km vien elektra. Energijos sąnaudų ekvivalentas siekia 2,64 L/100 km.

Tesla Model S yra laimėjęs kelis geriausio automobilio apdovanojimus, tarp kurių yra 2013 m. Pasaulio metų žaliasis automobilis.

Galingiausia modelio versija iki 100 km/val įsibėgėja per 2,4 s ir gali pasiekti maksimalų 250 km/val greitį.

Daugumoje rinkų modelio kainos prasideda nuo 72 600 eurų.

## Šaltiniai
USB atmintukas

**USB atmintukas** (*USB raktas*, *USB atmintinė*; ) – puslaidininkinė keičiama informacijos laikmena, į kurią duomenys įrašomi arba skaitomi blokais, panašiai kaip diske. Priešingai nei laikinojoje atmintinėje, duomenys USB atmintuke išlieka ir atjungus jį nuo kompiuterio.

## Sandara

Tipišką USB atmintinę sudaro USB jungtis, kuri gerai apsaugota ir elektriškai izoliuota plastikiniame ar guminiame korpuse. Įrenginio korpuso viduje sumontuota nedidelė spausdinta schema su integriniu grandynu, kurioje saugomi duomenys. Korpusai dažniausiai būna plastikiniai arba aliumininiai.

## Paskirtis
Naudojamas duomenims tarp kompiuterių perkelti, dabartiniu metu visiškai pakeitė seniau naudotus lanksčiuosius magnetinius diskelius, taip pat vis dažniau naudojamas vietoje daugkartinio įrašymo optinių laikmenų (CD/DVD). Lyginant su optinių diskų laikmenomis, USB atmintinės gali saugoti daugiau duomenų ir juos greičiau perduoti. Fiziškai jie yra maži, patvarūs ir patikimi, juose nėra judančių dalių.

Prie kompiuterio jungiamas per universaliąją magistralę (USB), įstatant atmintuką į jos jungties lizdą. Veikimui reikiamą elektros energiją gauna iš įrenginio, prie kurio jungiasi.

## Talpa
2009 m. USB atmintukuose tilpdavo iki 256 gigabaitų informacijos. 2013 m jau buvo sukurti ir 2 TB talpos atmintukai. Maksimali USB atmintukų talpa nuolat didėja.

## Šaltiniai
Evangelija pagal Luką

**Evangelija pagal Luką** – viena iš keturių kanoninių evangelijų. Šios knygos pasakojimas prasideda ir baigiasi Jeruzalėje. Nemažai jos garsiausių pasakojimų susieta su paskutine Jėzaus kelione iš Galilėjos į Jeruzalę. Kita evangelisto Luko parašyta knyga (Apaštalų darbai) prasideda ir baigiasi Romoje. Taip susiklosto viena svarbiausių Luko temų: Jėzus pirmiausia ateina pas Dievo pažado paveldėtojus žydus, o kai šie jį atstumia, išgelbėjimas ateina visam pasauliui.

## Turinys
Evangelijoje pagal Luką rašoma apie angelo apreiškimą Marijai, Jono Krikštytojo ir Jėzaus gimimus. Užrašytos Marijos, Zacharijo ir Simeono giesmės. Aprašyta Jono Krikštytojo veikla, Jėzaus Krikštas, genealogija ir gundymai, Jėzaus veikla Galilėjoje, stebuklai. Pasakojama apie Mortą ir Mariją, pateikiami gailestingojo samariečio, turtingo kvailio, didžiosios šventės, sūnaus palaidūno, fariziejaus ir muitininko palyginimai. Kalbama apie Jėzaus atsimainymą, kelionę į Jeruzalę. Aprašytas Jėzaus įžengimas į Jeruzalę, išdavystė, paskutinė vakarienė, Jėzaus suėmimas, nukryžiavimas, mirtis, palaidojimas ir prisikėlimas. Taip pat pasakojama apie prisikėlusio Jėzaus kelionę į Emausą.

## Autorius ir parašymo laikas
Nuo seno tikėta, kad Evangelijos pagal Luką ir Apaštalų darbų autorius buvo nežydas gydytojas Lukas, lydėjęs apaštalą Paulių daugelyje jo kelionių. Evangelistas Lukas rašė žmogui vardu Teofilius (Lk 1,1). Kadangi Apaštalų darbų pabaigoje vaizduojamas Paulius Romos kalėjime, yra manančių, jog Evangelija pagal Luką ir Apaštalų darbai galėję būti pagrindu apaštalo gynybai kokiame nors teisme, įvykusiame maždaug 64 metais. Visgi to įrodyti neįmanoma, knyga galėjo būti parašyta bet kada tarp 60 ir 85 metų.

## Šaltiniai

## Nuorodos
* Evangelija pagal Luką
E001

**Europos kelias E001** – 160 km ilgio greitkelis, jungiantis Tbilisį (Gruzija) ir Vanadzorą (Armėnija). Šis kelias neturi nieko bendro su keliu , nepaisant kelio numerių panašumų.

## Maršrutas

* 
** Tbilisis 
** Bagratašenas
* 
** Vanadzoras
Karčioji

**Karčioji**, trauktinė, *biteris* (, iš  'kartus') – kartaus skonio alkoholinis gėrimas. Stiprumas ne mažiau kaip 15 % tūrio etilo alkoholio koncentracijos. Dažnai naudojamas alkoholiniams kokteiliams ir kitiems maišytiems alkoholiniams gėrimams.

Karčiųjų grupei priklauso karčiosios trauktinės, kai kurių rūšių likeriai ir vermutai.

Vyraujantis kartus skonis yra dėl aromatinio spirito, išgaunamo maistinį rektifikuotą spiritą aromatizuojant natūraliomis arba natūralioms tapačiomis medžiagomis.

Daugelis karčiųjų yra rudos spalvos, turi lengvai deginantį kartoką skonį ir malonų augalinės kilmės aromatą, kurį suteikia įvairių augalų žiedų, lapų, vaisių, žievių ir šaknų antpilas, paruoštas pagal specialią technologiją. Dažnai į karčiųjų sudėtį įeina anyžius, imbieras, pelynas.

## Pavyzdžiai
Beveik kiekviena šalis turi savitą žolelių gėrimą, kurio receptūra, gaminimo technologija dažniausiai yra laikomos paslaptyje. Pasaulyje gerai žinomos karčiosios:

* Becherovka – Čekija
* Borovička – Slovakija
* Gammel Dansk – Danija
* Jagermeister – Vokietija
* Kamparis – Italija
* Nemiroff – Ukraina
* Rygos juodasis balzamas – Latvija
* Unicum – Vengrija

Gerai žinomos mums ir mėgstamos kitose šalyse lietuviškos karčiosios, turinčios senas gamybos tradicijas ir patirtį, gamybos technologijos istoriją, griežtai saugomas receptūras:
* Dainava
* Starka
* Trejos devynerios

## Nuorodos
Čiusovaja

**Čiusovaja** () – upė Rusijoje, Pauralėje; Kamos kairysis intakas. Prasideda Čeliabinsko srityje, Viduriniame Urale, aukštupyje vadinama Poludenaja Čiusovaja. Teka į šiaurę, aukštupyje ir vidurupyje kaip kalnų upė, vėliau pasuka į šiaurės vakarus ir teka lygumomis. Kerta Sverdlovsko sritį ir Permės kraštą. Įteka į Kamos tvenkinio Čiusovajos įlanką.

Didesni intakai: Šišimas, Darja, Sulemas, Meževaja Utka, Serebrianka, Koiva, Usva (dešinieji), Kynas, Čizma, Lysva, Sylva (kairieji). Upė būna užšalusi lapkričio-balandžio laikotarpiu. 55 % vandens gauna iš sniego, 29 % iš lietaus, 18 % iš požeminių vandenų. Vasarą būna 6-7 liūčių sukelti poplūdžiai, jų metu vanduo pakyla 4–5 m. Didžiausias debitas 4570 m³/s, minimalus 8,4 m³/s. Tėkmės greitis vidurupyje 8&nbsp;km/h, o slenksčiuose ir sietuvose siekia 25&nbsp;km/h. Dugną dengia akmenys, žvirgždas. Pakrantėse gausu vaizdingų uolų, iškylančių virš vandens 10–115 m, todėl Čiusovajos upė mėgiama vandens turistų.

Sugaunama lydekų, ešerių, rainių, pūgžlių, kuojų, meknių, šapalų, karšių. Baseine gyvena bebrai, ondatros.

Pasak topografo J. Matvejevo, Čiusovajos pavadinimas kilęs iš komių-permių arba udmurtų žodžių *чус* – 'greitas' ir *ва* – 'vanduo'. Pradžioje upė matyt vadinta Čiusva, bet vėliau tas žodis išsivystė į Čiusovaja.

Prie Čiusovajos įsikūrę Pervouralsko ir Čiusovojaus miestai. Nuo pastarojo miesto laivuojama. Patvenkta Volčichino tvenkiniu.

## Šaltiniai
E003

**Europos kelias E003** – 1000 km ilgio greitkelis, jungiantis Utjkuduką (Uzbekija) ir Gaudaną (Turkmėnija). Kelias visiškai nesusijęs su keliu E3.

## Maršrutas

* 
** Utjkudukas
* 
** Tašauzas
** Ašchabadas
** Gaudanas
Atvirkštinis elementas

**Atvirkštinis elementas** – abstrakčioje algebroje ši sąvoka apibendrina neigimo koncepciją sudėties bei daugybos operacijų atžvilgiu. 

### Apibrėžimas
Tegu M yra aibė, kurioje apibrėžta dvinarė operacija **<Math>\cdot</Math>**. Tegu x \in M ir y \in M - bet kurie tos aibės elementai, o e \in M - vienetinis elementas. Tada, jei lygtis  x \cdot y = e yra teisinga, sakoma, kad elementas x yra atvirkštinis elementui y iš kairės, o y - atvirkštinis elementui x iš dešinės.

Elementas, atvirkštinis ir iš kairės, ir iš dešinės, t. y., jei teisinga lygtis  x \cdot y = y \cdot x = e,, vadinamas tiesiog *atvirkštiniu elementu* ir dažnai žymimas x^{-1}.

**Pastaba:** Bendruoju atveju, tas pats elementas x gali turėti kelis atvirkštinius iš kairės bei kelis atvirkštinius iš dešinės elementus - ir šios dvi jų grupės nebūtinai turi kirstis.

### Pavyzdžiai
Realiųjų skaičių aibėje atvirkštinis elementas sudėties atžvilgiu skaičiui x yra -x, o daugybos atžvilgiu – 1/x.

## Šaltiniai
Regina Mikšytė

**Regina Mikšytė** (1923 m. rugpjūčio 23 d. Rokiškis – 2000 m. lapkričio 5 d. Vilnius, palaidota Rokiškyje) – Lietuvos literatūros tyrinėtoja, habilituota humanitarinių mokslų daktarė.

## Biografija
1949 m. Vilniaus universitete baigė lietuvių kalbą ir literatūrą. 1995 m. filologijos mokslų daktarė.

1949–1997 m. Lietuvių ir kalbos literatūros instituto (nuo 1990 m. Lietuvių literatūros ir tautosakos institutas mokslo darbuotoja. Tyrinėjo XIX a.– XX a. pradžios lietuvių literatūrą. Parašė straipsnių apie E. Daukšą, K. Praniauskaitę, L. Ivinskį, Z. Gėlę ir kitus rašytojus, kritikos studijų, archyvinių publikacijų, dokumentinę medžiagą A. Baranausko biografijai, (Literatūra ir kalba t. 19, 1986 m.). Darbai faktografiški, pagrįsti išsamiais literatūriniais ir archyviniais šaltiniais, juose teikiama reikšmės kūrinių visuomenės bei humanitarinei prasmei, jų formos raiškai, parašyti vaizdžiai, ekspresyviu stiliumi.

## Bibliografija
* Lietuvių literatūros istorijos chrestomatija, viena sudarytojų, 1957 m.
* Lietuvių literatūros istorija, viena autorių, 4 t. 1957–1968 m., 2 t. 1979–1982 m., 1977 m. rusų kalba
* Antano Baranausko kūryba, monografija, 1964 m.
* Lietuvių silabinė eilėdara, studija, Literatūra ir kalba t. 10 1969 m., t. 13 1974 m.
* Antanas Baranauskas, Raštai, parengė, 2 t. 1970 m., t. 1 1995 m., t. 7 2003 m.
* Silvestras Valiūnas, monografija, 1978 m.
* Vincas Krėvė, Laiškai, Literatūra ir kalba, t. 17 1981 m.
* Antanas Baranauskas, gyvenimo ir kūrybos apybraiža mokyklai, 1983 m.
* Antanas Baranauskas, monografija, 1993 m.
* Laurynas Ivinskis, Raštai, parengė, 1995 m.
* Silvestras Valiūnas, Poezijos rinkinys
* Zigmas Gėlė, Poezijos rinkinys

## Šaltiniai
Ufa (upė)

**Ufa** (, ) arba **Karaidelis** (, ) – upė Rusijoje, Pauralėje; Belajos (Kamos baseinas) dešinysis intakas. Prasideda Čeliabinsko srityje, Uralo kalnuose, Uraltau kalnagūbryje telkšančiame Ufos ežere. Aukštupyje teka kalnuotomis vietovėmis siauru slėniu, vaga srauni, slenkstėta, vėliau pasuka į pietus, vidurupyje ir žemupyje labai vingiuota. Prateka Sverdlovsko srities pakraštį ir Baškortostaną. Įteka į Belają Ufos mieste.

Didesni intakai: Ajus, Juriuzanė (kairieji), Serga, Tiujus (dešinieji).

Upė užšąla nuo spalio pabaigos iki gruodžio pradžios, o atitirpsta balandį ar gegužės pradžioje. Didžiausias debitas 3740 m³/s, minimalus 55 m³/s. Ufa didžiąją dalį vandens gauna iš sniego. Pakrantėse būdingi karstiniai reiškiniai. Patvenkta Pavlovo HE. Žemupyje laivuojama.

Prie Ufos įsikūrę miestai: Niazepetrovskas, Krasnoufimskas, Ufa.

## Šaltiniai
Walter Burley Griffin

**Valteris Berlis Grifinas** (; 1876 m. lapkričio 24 d. – 1937 m. vasario 11 d.) buvo pasaulinio garso architektas. Jis labiausiai išgarsėjo Australijos projektais.

## Biografija

Valteris Berlis Grifinis gimė Meivude (Ilinojus), mokėsi Ilinojaus universitete.
Prokrustas

**Prokrustas** () arba **Damastas**, **Polipemonas** – graikų mitologijos personažas. Milžinas plėšikas, prisiviliodavęs keliautojų ir jėga juos guldydavęs į lovą. Tiems, kurie už lovą būdavo ilgesni, nukirsdavo kojas, o tiems, kurie trumpesni – jas ištempdavo (iš to Prokrusto vardas – tempėjas). Prokrustą nužudė Tesėjas. 

Iš mito kilęs posakis „Prokrusto lova“, kuris reiškia dirbtinį matą, rėmus, į kuriuos per prievartą stengiamasi ką nors įsprausti.

## Šaltiniai
E004

**Europos kelias E004** – 700 km ilgio greitkelis, jungiantis Kyzulordą (Kazachija) ir Bucharą (Uzbekija). Kelias visiškai nesusijęs su keliu E4.

## Maršrutas

* 
** Kyzylorda
* 
** Utjkudukas
** Buchara
Mikšo spaustuvė

**Mikšo spaustuvė** – pirmoji lietuvių tautinio sąjūdžio poligrafijos įmonė Mažojoje Lietuvoje, veikusi 1885 m. spalio mėn. – 1886 m. birželio mėn. Tilžėje. 

## Istorija
Savininkas Jurgis Mikšas poligrafininko profesijos mokėsi Albano ir Kybelkos spaustuvėje Ragainėje. Spaustuvę įsteigė gavęs tėviškės dalį. Dėl skolų ir konflikto su lietuvių visuomenės veikėjais J. Mikšas 1886 m. bankrutavo. Spaustuvės įrenginius varžytynėse įsigijo Luisas Arnoldtas ir Ernstas Vejeris, kurie vėliau įsteigė Vejerio ir Arnoldto spaustuvę.

## Veikla
Spaustuvėje Jurgis Mikšas nuo penkto numerio, 1885 m. leido ir redagavo pirmąjį tautinį lietuvių mėnraštį „Aušra“ (ėjo 1883 – 1886 m.), savaitraštį „Nemuno sargas“ (1884–1987 m.). Spaustuvė gotikiniais ir lotynų rašmenimis spausdino pasaulietinio turinio literatūrą, grožinę ir mokslo populiarinamąją kūrybą, mokymo ir praktinės veiklos vadovus. Autoriai: Petras Arminas-Trupinėlis, Jonas Basanavičius, M. Frydebergas, Martynas Jankus, Vilius Kalvaitis, Adomas Honoris Kirkoras, Mykolas Miežinis, Jonas Šliūpas, Liuda Šliūpienė, Petras Vileišis, Dovas Zaunius. Spaustuvėje iš viso 23 knygos, skirtos Mažajai ir Didžiajai Lietuvai, iš jų 7 knygas J. Mikšas išleido savo lėšomis. Spaustuvės leidiniai prisidėjo prie lietuvių tautinio sąjūdžio.

## Literatūra
* Domas Kaunas. Aušrininkas: Tautinio atgimimo spaudos kūrėjas Jurgis Mikšas, Vilnius. 

## Šaltiniai
Prologas

**Prologas** ( iš *pro* – prieš ir *logos* – žodis) – siužetinio (epinio arba draminio) grožinės literatūros kūrinio įžanginė dalis, kuri supažindina su faktais, įvykiais, buvusiais prieš užsimezgant kūrinio veiksmui.

Antikos tragedijoje monologo arba dialogo formos prologu žiūrovai buvo paruošiami sekti scenoje vyksiantį veiksmą.

Kartais prologu vadinami autoriaus komentarai, kurie eina prieš kūrinį ir aiškina kūrinio sumanymą.

## Šaltiniai
Evangelija pagal Joną

**Evangelija pagal Joną** – viena iš keturių kanoninių evangelijų. Ji labai skiriasi nuo kitų trijų ir pateikia savo ypatingą požiūrį į Jėzų. Knygos autorius skelbia, kad jo tikslas – pažadinti skaitytojo tikėjimą. Kaip teigia knygos autorius pirmaisiais evangelijos žodžiais, nuo pat pradžių pradžios Jėzus buvo „Dievo Žodis“, Dievo bendravimo su pasauliu tarpininkas.

Pagrindinės knygos temos – šviesa, gyvenimas, meilė, kurią neša Jėzus. Evangelija pagal Joną nuo kitų skiriasi daugiausia veiksmo vieta. Pirmose trijose evangelijose daugiausia kalbama apie Galilėją, Evangelijoje pagal Joną – daugiausia apie Jeruzalę. Dalinai skiriasi ir pamokymų stilius. Be to, šioje evangelijoje nėra palyginimų (nebent juo būtų laikomas epizodas apie gerąjį ganytoją), Jėzus leidžiasi į ilgesnius pokalbius, sako ilgesnes kalbas nei kitose trijose evangelijose.

## Turinys
Knygos pradžioje autorius teigia Jėzų esant Dievo Žodį. Vėliau rašoma apie Joną Krikštytoją, pirmuosius Jėzaus mokinius. Pasakojama apie vandens pavertimą vynu vestuvėse Kanoje, Jėzų Jeruzalės šventykloje, užrašyti pokalbiai su Nikodemu, samariete. Taip pat rašoma apie valdininko sūnaus išgydymą bei išgydymą Betzatoje, disputus su religiniais vadovais, 5000 pamaitinimą, Jėzaus vaikščiojimą vandeniu, Jėzų ir sugautą nusidėjėlę, neregio išgydymą. Paminėtas epizodas apie gerąjį ganytoją, Lozoriaus prikėlimas, Jėzaus patepimas, įžengimas į Jeruzalę. Rašoma ir apie tai, kaip Jėzus plauna mokiniams kojas, moko juos, meldžiasi Tėvui, kaip jis suimamas, nuteisiamas, nukryžiuojamas, palaidojamas ir prisikelia, pasirodo Marijai Magdalietei, mokiniams prie ežero.

## Autorius ir parašymo laikas
Knygos autorius save vadina „mylimu Jėzaus mokiniu“. Tradiciškai manoma, kad knygos autorius – apaštalas Jonas, kuris parašė evangeliją apie 90 ar 100 metus. Yra ir tokių, kurie mano, kad knyga galėjo būti parašyta bet kada nuo 60 metų.

## Šaltiniai

## Nuorodos
* Evangelija pagal Joną
Vlada Mikštaitė

**Vlada Mikštaitė** (1924 m. vasario 17 d. Dūkšte – 2004 m. balandžio 16 d. Vilniuje) – Lietuvos dainininkė (mecosopranas), režisierė, muzikos pedagogė, profesorė.

## Biografija
1949 m. baigė Vilniaus konservatorijos Onos Karvelienės dainavimo klasę. 1950–1955 m. studijavo Maskvos konservatorijos aspirantūroje, 1961–1966 m. Leningrado konservatorijoje operos režisūrą.

1948 m. debiutavo Lietuvos operos ir baleto teatre (Olga – Piotras Čaikovskis. opera „Eugenijus Oneginas“). 1950–1960 m. Lietuvos operos ir baleto teatro solistė, 1964–1969 m. ir 1975–1990 m. šio teatro, 1969–1974 m. Kauno muzikinio teatro režisierė, 1955–1961 m. ir nuo 1966 m. Lietuvos konservatorijos (nuo 1992 m. – Lietuvos muzikos akademijos) dėstytoja; nuo 1990 m. profesorė.

Lietuvos operos ir baleto teatre pastatė 35 operas, parašė libretų ir pastatė lietuvių kompozitorių sceninių veikalų, išvertė į lietuvių kalbą 17 užsienio autorių kūrinių libretų (Paulis Hindemitas, muzikinis skečas „Ten ir atgal“, Domenikas Čimaroza, „Kapelmeisteris“). Parašė straipsnių apie vokalinį meną ir muzikos teatrą, N. Vaccai rinkiniui „Dainavimo pratimai“ (1989 m.) pritaikė lietuvių liaudies patarles ir priežodžius. Vaidino lietuviškame kino filme „Adomas nori būti žmogumi“.

Mokinės: Sabina Martinaitytė, Regina Šilinskaitė, Nomeda Vilkanauskaitė, Ilona Orentaitė, Asta Zubaitė, Aušra Liutkutė, Renata Skarelytė, Violeta Urmanavičiūtė-Urmana.

## Vaidmenys
* Karmen – Žoržas Bizė. „Karmen“
* Polina, Grafienė – Piotras Čaikovskis. „Pikų dama“
* Kunigaikštienė – Aleksandras Dargomyžskis. „Undinė“
* Liubaša – Nikolajus Rimskis-Korsakovas. „Caro sužadėtinė“

## Pastatymai
* Sergejus Prokofjevas. „Meilė trims apelsinams“, 1963 m.
* Karlas Orfas. „Gudruolė“, 1965 m.
* Richardas Vagneris. „Lohengrinas“, 1969 m.
* Volfgangas Amadėjus Mocartas. „Figaro vedybos“, 1971 m.
* Tadeušas Dobžanskis „Karaliaus ložė“, miuziklas, 1971 m.
* Antoninas Dvoržakas. „Undinė“, 1972 m.
* Imrė Kalmanas. Bajaderė, 1973 m.
* Frydrichas fon Flotovas. „Marta“, 1974 m.
* Džiakomas Pučinis. „Madam Baterflai“, 1976 m.
* Johanas Sebastianas Bachas. „Kavos kantata“, 1976 m.
* Gaetanas Donicetis. „Don Paskualė“, 1977 m.
* Albertas Lotzingas. „Brakonierius“, 1979 m.
* Johanas Štrausas. „Šikšnosparnis“, 1980 m.
* V. Valtonas. „Meška“, 1981 m.
* Žoržas Bizė. „Karmen“, 1984 m.
* Liudvikas van Bethovenas. Fidelijus, 1989 m.
* Benjaminas Gorbulskis. „Don Žuanas, arba Meilė geometrijai“, miuziklas, 1969 m.
* Antanas Rekašius. „Šviesos baladė“, opera oratorija, 1970 m.
* Vytautas Barkauskas. „Legenda apie meilę“, opera, 1975 m.
* Borisas Borisovas. „Piršlybos“, opera, 1983 m.

## Šaltiniai
Justinas Mikuckas

**Justinas Mikuckas** (1912 m. sausio 30 d. Lekėčiai – 1978 m. birželio 1 d. Kaunas) – Lietuvos statybos inžinierius, technikos mokslų kandidatas, statybos istorikas.

## Biografija
1944 m. baigė Vytauto Didžiojo universitetą. 1948 m. technikos mokslų kandidatas.

Nuo 1944 m. Vytauto Didžiojo universiteto (1946–1950 m. Kauno universitetas, nuo 1950 m. Kauno politechnikos institutas) dėstytojas, 1945–1965 m. Pastatų konstrukcijų katedros vedėjas; nuo 1950 m. docentas.

## Mokslinė veikla
Mokslinių darbų svarbiausios sritys: vietinių statybinių medžiagų (daugiausia, molis) tyrimai Lietuvoje, statybos būdų ir statybos technikos istorija.

## Bibliografija
* Statybos pagrindai, vadovėlis, 1957 m.
* Pastatų konstrukcijos, vadovėlis, su kitais, d. 1 1962 m.

## Šaltiniai
Tavatujus

**Tavatujus** () – ežeras Rusijoje, Sverdlovsko srityje, Uralo kalnų rytiniuose šlaituose, 50 km į šiaurės vakarus nuo Jekaterinburgo.

Telkšo 263,5 m aukštyje virš jūros lygio. Ilgis iš šiaurės į pietus 10 km, plotis iki 3,5 km. Gylis iki 9 m. Ežero dubuo tektoninės kilmės, susidarė prieš 10-15 tūkst. metų. Kranto linija nesmarkiai vingiuota. Rytinis krantas aukštesnis už vakarinį. Yra keletas salų.

Ežeras būna užšalęs nuo lapkričio iki gegužės. Vasarą vandens skaidrumas siekia 4-5 m. Vanduo vėsus, turtingas deguonies. Į Tavatujų įteka apie 30 upių ir upelių (didžiausia – Didžioji Šamanicha), šiaurėje išteka Neiva (Turos baseinas).

Gausu žuvies (ešeriai, kuojos, meknės, vėgėlės ir kt.), įveista sykų, seliavų.

Tavatujus – populiari Sverdlovsko srities gyventojų poilsio vieta. Veikia keletas vaikų poilsio stovyklų. Prie ežero įsikūrusios gyvenvietės: Kalinovas, Tavatujus, Priozernas.

## Šaltiniai
* Архипова Н. П. Заповедные места Свердловской области. – Свердловск: Сред.-Урал.кн.изд.во, 1984.
* Матвеев А. К. Географические названия Свердловской области: Топонимический словарь. – Екатеринбург, Урал. лит. агентство, 2000. ISBN 5-86193-058-9
Dešimtkovė

**Dešimtkovė** – lengvosios atletikos rungtis, kurioje varžomasi 10 skirtingose bėgimų, metimų ir šuolių rungtyse. 1904 m. tapo olimpine rungtimi. Tarptautiniuose čempionatuose dešimtkovėje dalyvauja dažniausiai tik vyrai (moterys dalyvauja septynkovėje), nors kai kuriuose čempionatuose leista dalyvauti ir moterims. Šiuo metu vyrų dešimtkovės rekordas priklauso Roman Šebrle (), o moterų Austrai Skujytei (). 

## Rungtys
Varžybos trunka 2 dienas. Kiekvieną dieną sportininkai turi atlikti po 5 rungtis.

### Vyrai

;** 1 diena**
* 100 m bėgimas
* Šuolis į tolį
* Rutulio stūmimas
* Šuolis į aukštį
* 400 m bėgimas

;**2 diena**
* 110 m barjerinis bėgimas
* Disko metimas
* Šuolis su kartimi
* Ieties metimas
* 1500 m bėgimas

### Moterys

;** 1 diena**
* 100 m bėgimas
* Disko metimas
* Šuolis su kartimi
* Ieties metimas
* 400 m bėgimas

;**2 diena**
* 100 m barjerinis bėgimas
* Šuolis į tolį
* Rutulio stūmimas
* Šuolis į aukštį
* 1500 m bėgimas

## Taškų sistema
* Taškai = INT(A*(B-P)C) bėgimo rungtims
* Taškai = INT(A*(P-B)C) šuolių ir metimų rungtims

P – atleto atliktas rezultatas sekundėmis arba centimetrais
Šachmatų boksas

**Šachmatų boksas** – alternatyvi daugiakovė, kurioje rungiamasi dviejose rungtyse: bokse ir šachmatų sporte. Šachmatų bokso varžybos rengiamos nuo 2003 m. Iš pradžių tokios varžybos buvo labiau spektaklis žiūrovams, bet vėliau išsivystė į rimtą sportą.

## Taisyklės ir struktūra
Varžybose būna iki vienuolikos raundų. Kiekviename raunde 4 minutės skiriamos žaidimui šachmatais ir 3 minutės boksavimuisi. Tarp raundų vyksta minutės pertrauka. Šachmatais žaidžiama greitųjų šachmatų principu. Laimima pasiekus matą, arba jei priešininkas išeikvoja savo laiką. Laimėti galima ir nokautu bokso dalies metu. Esant neaiškumams, laimėtoją renka teisėjas, kuris taip pat gali diskvalifikuoti žaidėjus už netinkamą elgesį.

Šiame sporte neužtenka būti geru šachmatininku bei boksininku, svarbu taip pat sugebėti greitai keisti vieną veiklą į kitą, labai skirtingą. Po trijų minučių boksininko širdis plaka labai sparčiai, tačiau reikia nedelsiant susitelkti dėmesio bei susikaupimo reikalaujančiam šachmatų žaidimui.

## Nuorodos

* Oficiali svetainė 

## Šaltiniai
T (reikšmės)

Vienraidis žodis **T** gali reikšti:

* T – lotynų kalbos ir kitų kalbų lotyniškai rašmenimis raidė
* T – matavimų vienetų dešimtainis priešdėlis *[[tera-]]*, reiškiantis 1012
* T – SI sistemos magnetinės indukcijos matavimo vienetas *[[tesla]]*.
* T – aminorūgštis *[[treoninas]]*
* T – nukleorūgščių azoto bazė *[[timinas]]*
* T – TSRS ir Rusijos tankų žymėjimas (pvz., T-34, T-90 ir kt.)
* t – laiko santrumpa fizikoje
* t – masės matavimo vientas *[[tona]]*.
* t – Stjudento koeficientas kai kuriose matematinėse formulėse.
* T žvaigždė – metaninių rudųjų nykštukų klasė
* Ford T – automobilio modelis
* t skirstinys – Stjudento skirstinys
* t testas – vienas iš dviejų Stjudento testų, skirtų dviejų imčių vidurkių lyginimui.
Stanislavas Mikuckis

**Stanislavas Mikuckis** (, 1814 m. spalio 26 d. Vielkie Lepky, Palenkės vaivadija – 1890 m. rugpjūčio 25 d. Varšuva) – lenkų filologas.

## Biografija
1851 m. baigė Maskvos universitetą. Kalbininko I. Sreznevskio paskatintas susidomėjo lietuvių kalba. Peterburgo mokslų akademijos siunčiamas 1853 m. atvyko į Lietuvą tyrinėti tarmių. 1873–1888 m. dėstė Varšuvos universitete; 1881 m. docentas. Už lietuvių kalbos tyrinėjimus 1878 m. Maskvos universitete jam suteiktas garbės daktaro laipsnis.

Parašė straipsnių apie lietuvių vardų ir daugiausia geografinių pavadinimų kilmę, baltų ir slavų kalbų santykius. Mėgino klasifikuoti lietuvių kalbos tarmes. Prisidėjo prie rusiško raidyno lietuvių spaudai įvedimo spaudos draudimo metais. Parengė ir tuo raidynu išleido „Lietuvišką chrestomatiją“ (Litovskaja chrestomatija, 1876 m.), kurioje išspausdinta K. Sirvydo „Punktai sakymų“ ištrauka.

## Šaltiniai
Septynkovė

**Septynkovė** – lengvosios atletikos rungtis, kurioje varžomasi 7 skirtingose metimų, šuolių ir bėgimų rungtyse. Oficialiuose čempionatuose septynkovėje varžosi tik moterys. Nuo 1984 m. tapo olimpine sporto rungtimi. Šiuo metu pasaulio rekordas priklauso 1988 m. pasiektas Jackie Joyner-Kersee iš JAV.

## Struktūra
Yra dvi septynkovės rūšis: lauko ir uždarų patalpų. Abiejų rūšių septynkovės trunka 2 dienas. Pirmąją dieną varžomasi pirmose 4 rungtyse, antrąją dieną likusiose 3.

; Lauko septynkovė
* 100 m barjerinis bėgimas
* Šuolis į aukštį
* Rutulio stūmimas
* 200 m bėgimas
* Šuolis į tolį
* Ieties metimas
* 800 m bėgimas

; Uždarų patalpų septynkovė
* 60 m bėgimas
* Šuolis į tolį
* Rutulio stūmimas
* Šuolis į aukštį
* 60 m barjerinis bėgimas
* Šuolis su kartimi
* 1000 m bėgimas

## Nuorodos
* Nacionalinių rekordų suvestinė 
* Septynkovės taškų skaičiavimo formulės
U (reikšmės)

Vienraidis žodis **U** gali reikšti:

* U – lotynų kalbos ir kitų kalbų lotyniškais rašmenimis raidė
* U – cheminis elementas uranas arba urano atomas cheminėse formulėse
* U – termodinamikoje sistemos vidinė energija
* U- – individualių Vokietijos povandeninių laivų žymėjimo elementas. Pvz., U-26, U-144 ir t. t.

**U** (*Wu*) taip pat yra daugiareikšmis kiniškas žodis, kartais lietuvių kalboje transkribuojamas kaip **Vu**:
* U (Kinijos regionas) (吳) – istorinis Kinijos regionas Jangdzės upės žemupyje;
* U (haniai) – hanių etninė subgrupė, gyvenanti šiame regione;
* Vu kalba - kinų kalbos atmaina naudojami u etninės subgrupės;
* U (karalystė) - I tūkst. pr. m. e. viduryje egzistavusi karalystė;
* Rytų U - III a. egzistavusi karalystė;
* U (10 karalysčių) - X a. egzistavusi karalystė;
* Ujue - X a. egzistavusi karalystė;
* U (武) - Kinijoje paplitęs imperatorių ir karalių vardas. Daugiau žiūrėkite: Udi ir Uvangas;
* U (吳, 武, 伍, 仵, 烏, 鄔, 巫) - dažna kiniška pavardė;
* U (šamanas) (巫) - dvasininko tipas kinų religijoje;
* U (nušvitimas) (悟) - kinų religinis terminas;
**U** taip pat gali reikšti: 
* U (Tibetas) () – istorinis Tibeto regionas, U-cango sudedamoji dalis;
* U (Ponpėja) (*Uh*) – Ponpėjos salos Mikronezijoje savivaldybė ir tradicinė karalystė;
Tautušiai

**Tautušiai** – kaimas Raseinių rajono savivaldybėje, 8 km į pietryčius nuo Žaiginio, prie kelio Raseiniai–Baisogala.

## Gyventojai

## Šaltiniai
Zvėgiai

**Zvėgiai** – kaimas Raseinių rajono savivaldybėje, netoli kelio Raseiniai–Baisogala. Šiuo metu priklauso Pagojukų seniūnijai. Kaime, Pikčiūnų girininkijos Zvėgių miško 30-ajame kvartale, yra archeologijos paminklas Zvėgių piliakalnis, saugoma Vienišoji Zvėgių miško pušis.

## Gyventojai

## Šaltiniai
Z (reikšmės)

Vienraidis žodis **Z** gali reikšti:

* Z – lotynų kalbos ir kitų kalbų lotyniškais rašmenimis raidė
* Z – trečioji koordinatė ortogonalioje koordinačių sistemoje XYZ
* Z – matavimo vienetų dešimtainis priešdėlis *[[zeta-]]* (arba *zetta-*), reiškiantis daugiklį 1021
* z – matavimo vienetų dešimtainis priešdėlis *[[zepto-]]* (arba *zepto-*), reiškiantis daugiklį 10-21
* Z – čekiškų lengvųjų lėktuvų pavadinimo dalis, pvz., *Zlín Z 26*
* Z chromosoma – lytinė chromosoma ZW lyties lėmimo sistemoje.
* Z1 – automobilis *BMW Z1*.
* Z-11 – kiniškas sraigtasparnis *Changhe Z-11*.
Vladislovas Mikučianis

**Vladislovas Mikučianis** (*Mikučionis*, 1913 m. liepos 9 d. Sankt Peterburgas – 2000 m. sausio 25 d. Vilnius) – Lietuvos architektas.

## Biografija
1937 m. baigė Leningrado komunalinės statybos inžinierių institutą. 1956–1964 m. TSRS statybos ir architektūros akademijos narys korespondentas.

1937–1944 m. dirbo Leningrado miesto statybos projektavimo institute. 1945–1962 m. Vilniaus vyr. architektas. 1949–1992 m. dėstė Lietuvos dailės instituto (nuo 1990 m. Vilniaus dailės akademija) dėstytojas, 1963–1984 m. Interjero ir įrenginių katedros vedėjas; 1967 m. profesorius.

## Projektai
* Lietuvos rusų dramos teatro rūmai, 1947 m., 2000 m. nugriauti
* Lietuvos dailės instituto mokamasis korpusas, bendraautoriai architektai Vytautas Brėdikis, Vytautas Nasvytis, 1981 m., LTSR valstybinė premija 1984 m.
* I. Černiachovskio aikštė, dabar V. Kudirkos aikštė, 1946 m.
* Lenino aikštė, dabar Lukiškių aikštė, 1952 m.
* Petro Cvirkos skveras, 1959 m.
* Vilniaus miesto bendrieji planai, su kitais, 1953 m., 1967 m.

## Bibliografija
* Norėjau dirbti Lietuvoje, Vilniaus dailės akademijos leidykla, 2000 m. ISBN 9986-571-64-2

## Šaltiniai
V (reikšmės)

Vienraidis žodis **V** gali reikšti:

* V – lotynų kalbos ir kitų kalbų lotyniškais rašmenimis raidė
* V – cheminis elementas *[[vanadis]]* ar vanadžio atomas cheminėse formulėse
* V – įtampos matavimo vienetas *[[voltas]]*.
* V – romėniškas skaitmuo *V* (5).
* V – tūris formulėse.
* v – greitis fizikoje
* V variklis – vidaus degimo variklių konfigūracija, kai cilindrai būna išsidėstę dviejose plokštumose, kurios sudaro V pavidalo skerspjūvį.
* V-1 – Antrojo pasaulinio karo Vokietijos sparnuotoji raketa, kitaip dar žinoma kaip *Fau-1*.
X (reikšmės)

Vienraidis žodis **X** gali reikšti:

* X – lotynų kalbos ir kitų kalbų lotyniškais rašmenimis raidė
* X – romėniškas skaitmuo, reiškiantis 10.
* X – koordinatė (abscisė) XY ortogonalioje koordinačių sistemoje
* x – nežinomasis matematikoje
* x – kartais naudojama kaip daugybos ženklas, kai nėra galimybės naudoti simbolį × (arba tingima jį ieškoti).
* X chromosoma – lytinė chromosoma XY lyčių lėmimo sistemoje.
* x – antrasis studijinis britų atlikėjo Ed Sheeran albumas.
W (reikšmės)

Vienraidis žodis **W** gali reikšti:

* W – lotynų kalbos ir kitų kalbų lotyniškais rašmenimis raidė
* W – cheminis elementas volframas ir/ar volframo atomas cheminėse formulėse.
* W – galios matavimo vienetas *[[vatas]]* fizikoje.

* x – nežinomasis matematikoje
* x – kartais naudojama kaip daugybos ženklas, kai nėra galimybės naudoti simbolį × (arba tingima jį ieškoti).

* W chromosoma – lytinė chromosoma ZW lyčių lėmimo sistemoje.
Y (reikšmės)

Vienraidis žodis **Y** gali reikšti:

* Y – lotynų kalbos ir kitų kalbų lotyniškais rašmenimis raidė
* Y – koordinatė (ordinatė) XY ortogonaliojoje koordinačių sistemoje
* y – nežinomasis matematikoje
* Y – cheminis elementas itris ir/ar itrio atomas cheminėse reakcijose
* Y – aminorūgštis tirozinas
* Y – SI sistemos priešdėlis jota- (arba *yotta-*), reiškiantis daugiklį 1024
* y – SI sistemos priešdėlis jokto- (arba *yocto-*), reiškiantis daugiklį 10-24
* Y chromosoma – lytinė chromosoma XY lyčių lėmimo sistemoje.
Ema Mikulėnaitė

**Ema Mikulėnaitė** (*Emilė Mikulėnaitė*, 1935 m. lapkričio 29 d. d. Musteikiai, Tauragnų valsčius) – Lietuvos rašytoja.

## Biografija
1950 m. baigė Tauragnų progimnaziją, 1954 m. Švenčionių pedagoginę mokyklą. 1961 m. baigė Vilniaus universiteto istorijos ir filologijos fakultetą.

1954–1956 m. Skaudvilės rajono Rutkiškių septynmetės mokyklos mokytoja. 1962–1964 m. Valstybinės politinės ir mokslinės literatūros leidyklos, (vėliau leidykla „Mintis“) korektorė, Mažosios lietuviškosios tarybinės enciklopedijos redakcijos korektorė, 1964–1966 m. Vilniaus universiteto filosofijos katedros vyresn. laborantė, 1966–1971 m. žurnalo „Kultūros barai“ teatro skyriaus redaktorė, 1973–1974 m. ir 1975–1977 m. Lietuvos SSR kultūros ministerijos Meno reikalų valdybos repertuarinės-redakcinės kolegijos narė.

Nuo 1973 m. Lietuvos rašytojų sąjungos narė.

## Kūryba
Kūrybą pradėjo skelbti 1962 m. Parašė jausmingų novelių, atspindinčių jaunos herojės nuotaikas ir psichologijos būseną. Apysakoje „Ona“ vyrauja santūrus, poetiškai glaustas pasakojimas apie Aukštaitijos kaimą, atskleidžiamas bendraamžės moters likimas. Romane „Pora savaičių“ vaizduojamas vidinę krizę išgyvenantis mokslininkas. Vėlyvosiose novelėse gausu atsiminimų leitmotyvų, aprašoma poetiška tėviškės aplinka, paauglystės polėkiai, šiurkščios buities detalės perteikiamos užuominomis, asociacijas keliančiomis metaforomis. Parašė dorinės problematikos pjesių, inscenizacijų.

Iš rusų, lenkų, prancūzų kalbų išvertė pjesių.

## Bibliografija
* Ateis lietus: novelės. – Vilnius: Vaga, 1967 m.
* Pirmasis meilės laiškas: novelės. – Vilnius: Vaga, 1972 m.
* Diena-naktis-diena: novelės. – Vilnius: Vaga, 1976 m.
* Ona: apysaka. – Vilnius: Vaga, 1981 m.
* Gimimo naktis: pjesės. – Vilnius: Vaga, 1982 m.
* Pora savaičių: romanas. – Vilnius: Vaga, 1984 m.
* Kelias namo: proza. – Vilnius: Vaga, 1989 m.
* Visada čia: apsakymų ir apysakų rinkinys. – Vilnius: Vaga, 1995 m.
* Nepaprastos istorijos: proza. – Vilnius: Lietuvos rašytojų sąjungos leidykla, 2002 m.
* Esame: Stefanija Ladigienė: dienoraštis, atsiminimai, laiškai, publikacijos (parengė). – Vilnius: Lietuvos gyventojų genocido ir rezistencijos tyrimo centras, 2003 m.
* Tu man papasakok: etnoapysaka, novelės. – Vilnius: Lietuvos rašytojų sąjungos leidykla, 2006 m.
* Gyvenimas ir dvi novelės: prisiminimai, novelės. – Vilnius:  Homo liber, 2013 m.

## Įvertinimas
* 1982 m. – Žemaitės literatūrinė premija už apysaką „Ona“
* 1982 m. – II laipsnio Boriso Dauguviečio premija už pjesių rinkinį „Gimimo naktis“
* 2003 m. – Juozo Paukštelio premija už knygą „Nepaprastos istorijos“

## Šaltiniai

## Nuorodos
* Ema Mikulėnaitė. Rašytojai
* Audrius Musteikis. E. Mikulėnaitė: „Atsiimti okupuotą biografiją“
Remigijus Mikulevičius

**Remigijus Mikulevičius** (g. 1952 m. gruodžio 9 d. Alytus) – Lietuvos matematikas, habilituotas fizinių mokslų daktaras.

## Biografija
1975 m. baigė Vilniaus universitetą. 1986 m. fizikos ir matematikos mokslų daktaras.

Nuo 1976 m. dirba Matematikos ir informatikos institute, nuo 1996 m. dar ir Pietų Kalifornijos universiteto (JAV) matematikos profesorius.

## Mokslinė veikla
Mokslinių tyrimų svarbiausios sritys: stochastinės diferencialinės lygtys, martingalo problema. Nagrinėjo Ito lygčių silpnųjų sprendinių šakotosiose daugdarose egzistavimo ir vienaties sąlygas, netiesinio filtravimo lygtis ir artutinius jų sprendimo metodus, plėtojo stochastinių Navier ir Stokeso lygčių teoriją. Tyrė dalinai stebimų atsitiktinių procesų statistinio vertinimo (netiesinio filtravimo) uždavinį, semimartingalų su kraštinėmis sąlygomis struktūrą, asimptotinę elgseną, statistikos uždavinius ir taikymą masinio aptarnavimo teorijoje, ištyrė statistinį invariantiškumo principą. Nustatė semimartingalų silpnojo konvergavimo sąlygas ir kai kuriems atvejams gavo galutinį rezultatą. Plėtoja stochastinių dalinių išvestinių lygčių teoriją.

## Šaltiniai
D (reikšmės)

Vienraidis žodis **D** gali reikšti:

* D – lotynų kalbos ir kitų kalbų lotyniškais rašmenimis raidė
* D – muzikinė nata *re*.
* D – aminorūgštis *[[asparto rūgštis]]*
* D – vandenilio izotopas deuteris
* D – difuzijos koeficientas fizikoje
* D – raidė tarptautiniuose automobilių numerių lentelėse, reiškianti Vokietiją (D – *Deutschland*).
* D – romėniškas skaitmuo, reiškiantis 500.
* D – pažymys balinėje pažymių sistemoje ABCDEF

* d – skersmuo (diametras)
* d – SI sistemos priešdėlis *[[deci-]]*, reiškiantis daugiklį 10-1.
* d – diferencijavimo operatorius matematikoje
* d – elektrinio dipolio matavimo vienetas debajus
* d. – diena, santrumpa, naudojama rašant datas ir pan.

* D žvaigždė – žvaigždė baltoji nykštukė.
* vitaminas D – vienas iš riebaluose tirpių vitaminų.
Jonas Mikulionis

**Jonas Mikulionis** (1911 m. liepos 20 d. Punkiškiai, Šimonių valsčius) – Lietuvos agronomas, agronomijos daktaras, JAV lietuvių visuomenės veikėjas.

## Biografija
1937 m. baigė žemės ūkio akademiją, diplomą gavo 1938 m. 1949 m. agronomijos daktaras.

1930–1932 m. mokytojavo Drobiškių pradinėje, 1937–1944 m. Salų ir Raseinių žemesniosiose žemės ūkio mokyklose. 1944 m. pasitraukęs į Vokietiją, 1945–1946 m. dėstė Merbeko pabėgėlių stovyklos lietuvių gimnazijoje. 1946–1949 m. studijavo agronomiją Bonos universitete. 1949 m. persikėlęs į JAV apsigyveno Ročesteryje (Niujorko valstija), 1950 m. – Detroite (Mičigano valstija). Iki 1986 m. dirbo braižytoju matematiku. Aktyvus JAV lietuvių bendruomenės, ateitininkų sendraugių, BALF veikėjas. Kelerius metus mokytojavo Detroito šeštadieninėje lituanistinėje mokykloje.

## Šaltiniai
G (reikšmės)

Vienraidis žodis **G** gali reikšti:

* G – lotynų kalbos ir kitų kalbų lotyniškais rašmenimis raidė
* G – magnetinio lauko matavimo vienetas *gausas*.
* G – elektrinis laidumas
* G – Gibso laisvoji energija termodinamikoje.
* G – matavimo vienetų dešimtainis priešdėlis *giga-*, reiškiantis 109
* G – aminorūgštis *[[glicinas]]*
* G – nukleorūgščių amino bazė *[[guanozinas]]*
* G – kodas automobilio registracijos numerio lentelėje, rodantis priklausomybę Gabonui.
* G – muzikinė nata *sol*
* G – SI sistemos priešdėlis giga-, reiškiantis daugiklį 109

* g – laisvojo kritimo pagreitis
* g – masės matavimo vienetas gramas
* g. – gatvė

* G žvaigždė – geltonosios žvaigždės.
* G baltymas – reguliacinių pomembraninių baltymų grupei priklausantis baltymas
Stanislovas Mikulionis

**Stanislovas Mikulionis** (1935 m. sausio 20 d. Taraldžiai, Kamajų valsčius – 1992 m. spalio 11 d. Vilnius) – Lietuvos architektas, humanitarinių mokslų daktaras.

## Biografija
1959 m. baigė Kauno politechnikos institutą. 1976 m. architektūros mokslų kandidatas.

1959–1962 m. dirbo Mokslinėse restauracinėse gamybinėse dirbtuvėse Vilniuje. 1962–1964 m. Trakų vykdomojo komiteto pirmininkas, 1964–1983 m. Mokslinių restauracinių gamybinių dirbtuvių Vilniuje (nuo 1969 m. Paminklų konservavimo institutas) projektų vyr. architektas, instituto vyr. specialistas, Visuomeninių pastatų skyriaus vyr. architektas. 1984–1992 m. Lietuvos dailės instituto (nuo 1990 m. Vilniaus dailės akademija) dėstytojas; nuo 1976 m. docentas.

## Projektai
* Gyvenamieji namai Didžiojoje g., 1965 m. ir Arklių g., 1968 m., restauravimo projektas
* Trakų salos pilis, konservavimo ir restauravimo projektas – rekonstruota priešpilio pietinė dalis ir pietvakarinis bei šiaurės rytų bokštai, kazematų vakarinė dalis, 1962–1984 m.
* Medininkų pilis, atskirų dalių rekonstrukcija
* Biržų pilis, atskirų dalių rekonstrukcija
* Vilniaus senamiesčio regeneracijos projektas, su kitais, 1969 m.

## Bibliografija
* Trakų salos pilis, 1978 m.

## Įvertinimas
* 1978 m. – LTSR valstybinė premija

## Šaltiniai
Proktitas

**Proktitas** ( – išeinamoji anga) – tiesiosios žarnos uždegimas, kurį sukelia mikroorganizmai (dizenterijos, tuberkuliozės, vidurių šiltinės, gonorėjos, sifilio), patekę pro žarnyną arba išeinamąją angą. Kartais proktitas prasideda, sergant hemorojumi ir kitomis ligomis.

Sergant proktitu, ligoniui skauda tiesiojoje žarnoje, jis dažnai tuštinasi, išmatose būna gleivių, kartais kraujo.

Liga gydoma sulfanilamidais, antibiotikais bei kitais vaistais. Daromos gydomosios klizmos.

## Šaltiniai
Eglė Mikulionytė

**Eglė Eutropija Mikulionytė** (g. 1964 m. gruodžio 14 d. Kaunas) – Lietuvos aktorė, režisierė.

## Biografija
Baigusi Juozo Naujalio muzikos mokyklą Kaune. 1993 m. baigė Lietuvos muzikos akademiją, J. Vaitkaus mokinė.

1983–1984 m. Komijos muzikinio teatro Syktyvkare baleto trupės artistė. 1984–1986 m. Kauno ketvirtosios sporto mokyklos meninės gimnastikos trenerė, 1986–1989 m. Kauno pantomimos teatro, 1990–2006 m. Lietuvos akademinio dramos teatro (nuo 1998 m. Lietuvos nacionalinis dramos teatras) aktorė. 2008 m. įkūrė teatrą „Jaja“.

Sukūrė vaidmenų kine, režisavo spektaklių. Vaidyba plastiška, įtaigi, turi improvizacijos elementų.

## Vaidmenys
* 1989 m. – Nuotaka. Adomas Mickevičius. Vėlinės. Režisierius Jonas Vaitkus.
* 1992 m. – Jaunoji moteris. Aleksandras Vvedenskis, Danilas Charmsas. Senė, Senė 2. Režisierius Oskaras Koršunovas.
* 1993 m. – Renė de Sad. Jukio Mišima. Markizė de Sad. Režisierius Jonas Vaitkus.
* 1994 m. – Džitsuko. Jukio Mišima. Panelė Chan. Režisierius Cezaris Graužinis.
* 1994 m. – Slaugė. Aleksandras Vvedenskis. Labas Sonia Nauji metai. Režisierius Oskaras Koršunovas.
* 1994 m. – Elizabet Fogler. Ingmaras Bergmanas. Persona. Režisierius Jonas Vaitkus.
* 1996 m. – Aldona. Saulius Šaltenis. Lituanica. Režisierius Rimas Tuminas.
* 1996 m. – Jaja. Seichis Jaširo. Jaja. Režisierius Kęstutis Marčiulynas.
* 1997 m. – Karalienė Gertrūda. Viljamas Šekspyras. Hamletas. Režisierius Eimuntas Nekrošius. LIFE
* 1998 m. – Karalienė Jokastė. Sofoklis. Karalius Edipas. Režisierius Rimas Tuminas.
* 1998 m. – Motina ir Dama. Bernaras Koltesas. Roberto Zucco. Režisierius Oskaras Koršunovas.
* 1999 m. – Jorko Hercogienė. Viljamas Šekspyras. Ričardas III. Režisierius Rimas Tuminas.
* 2000 m. – Anuška. Michailas Bulgakovas. Meistras ir Margarita. Režisierius Oskaras Koršunovas. Oskaro Koršunovo teatras
* 2002 m. – Freken Julija. Augustas Strindbergas. Freken Julija. Režisierius Justinas Lingys. Lietuvos valstybinis jaunimo teatras
* 2002 m. – Barbora. Sigitas Parulskis. Barboros Radvilaitės testamentas. Režisieriai Algirdas Latėnas ir Jurijus Smoryginas. Lietuvos valstybinis jaunimo teatras
* 2002 m. – Teiresijas. Sofoklis. Oidipas karalius. Režisierius Oskaras Koršunovas. Oskaro Koršunovo teatras
* 2002 m. – Margarita. Jonas Mekas. Pati pradžios pradžia. Režisierius Jonas Vaitkus.
* 2003 m. – Ema Bovari. Giustavas Floberas. Madam Bovari. Režisierius Jonas Vaitkus.
* 2003 m. – Džuljetos auklė. Viljamas Šekspyras. Įstabioji ir graudžioji Romeo ir Džuljetos istorija. Oskaro Koršunovo teatras

## Įvertinimas
* 1995 m., 2001 m. – Šv. Kristoforo prizas; 2011 m. Auksinis scenos kryžius.

## Šaltiniai
Sabina Mikulionienė

**Sabina Mikulionienė** (g. 1953 m. kovo 9 d. Baisogala, Radviliškio rajonas) – Lietuvos zootechnikė, biomedicinos mokslų daktarė.

## Biografija
1974 m. baigė Lietuvos veterinarijos akademiją. 1989 m. žemės ūkio mokslų kandidatė.

Nuo 1987 m. Lietuvos žemės ūkio universiteto darbuotoja, nuo 1989 m. dėstytoja; nuo 1997 m. docentė. 1995 m., 2003 m. stažavo Hohenheimo universitete (Vokietija), 2004 m., 2007 m. BOKU universitete (Austrija).

## Mokslinė veikla
Mokslinės ir pedagoginės veiklos sritis – pašarų kokybė, gyvulių mityba, ekologija. Paskelbė apie 40 mokslinių straipsnių. Parengė mokomųjų leidinių.

## Bibliografija
* Metodiniai patarimai gyvulininkystės ir paukštininkystės bandymams atlikti, parengė, 1994 m.
* Zootechninė pašarų analizė, parengė, 2000 m.
* Pašarų energijos vertinimo metodai, parengė, su kitais, 2000 m.
* Kiaulių šėrimas, parengė, su kitais, 2000 m.
* Pašarų cheminė sudėtis, su kitais, 2002 m.
* Pašarai ir gyvūnų šėrimas ekologiniame ūkyje, su kitais, 2006 m.
* Ekologinė gyvulininkystė, su kitais, 2006 m.

## Šaltiniai
H (reikšmės)

Vienraidis žodis **H** gali reikšti:

* H – lotynų kalbos ir kitų kalbų lotyniškais rašmenimis raidė;
* H – cheminis elementas vandenilis ir/ar vandenilio atomas cheminėse formulėse;
* H – entalpija;
* H – induktyvumo matavimo vienetas *[[henris]]*;

* h – aukštis matematiniuose aprašymuose;
* h – Planko konstanta;
* h – matavimo vienetų dešimtainis priedėlis *[[hekto-]]*, reiškiantis 102. Pvz., *hektolitras*.
Apolinaras Mikulskis

**Apolinaras Mikulskis** – XIX a. pabaigos – XX a. pradžios Lietuvos architektas.

## Biografija
Baigė Sankt Peterburgo Statybos mokyklą (vėliau Peterburgo civilinis inžinierių institutas), 1875–1911 m. dirbo Vilniuje. Suprojektavo apie 70 puošnių istorizmo formų namų pasiturintiems savininkams, pastatė keletą romantiškų vilų, kuriose derino sodybinio namo, italų vilos elementus, medžio drožinių dekorą. Pagal jo projektus pastatyta nuomojamų namų. Gedimino prospekte ir Jakšto g. kampe pastatė secesinį žemės ūkio mašinų paviljoną (1909 m., neišlikęs). Suprojektavo neogotikines bažnyčias Senuosiuose Trakuose, manoma, ir Nočioje (dab. Gardino sritis, Baltarusija, 1899 m.) bei Šešuolėliuose.

Ankstyvieji jo projektuoti namai dažniausiai dviaukščiai, fasadai netinkuotų plytą, būdingi neogotikos elementai, medžio dekoras, vėlesni pastatai (nuomojamieji namai) 3–4 aukštų, jų itin puošnūs fasadai, susipina klasicizmas, renesansas, ampyras ir kitų stilių architektūros motyvai. Butuose patalpos suskirstytos zonomis, laiptinės apšviečiamos per stoglangius,

## Projektai
* T. Kosciuškos g. 32, 1880 m., jame veikė restoranas „Kinija“;
* Tilto g. 23, 1881 m.;
* Sierakausko g. 21, 1891 m.;
* Sierakausko g. 17, 1891 m.;
* Jogailos g. 9, 11, 1891 m.;
* Žygimantų g. 9, 1895 m.;
* Gedimino prospektas 19, 21, 1897 m.;
* Basanavičiaus g. 20, 22, 1899 m.;
* Algirdo g, 2, 1899 m.;
* J. Jasinskio g. 4–12, 1896 m., perstatyti;
* Senųjų Trakų Viešpaties Apreiškimo Švč. Mergelei Marijai ir Šv. Benedikto bažnyčia, 1898 m.;
* Šešuolėlių Švč. Mergelės Marijos, Visų malonių Tarpininkės, bažnyčia, 1901 m.

## Šaltiniai
Ona Mikulskienė

**Ona Mikulskienė-Mozoliauskaitė** (1905 m. sausio 30 d. Omskas, Rusija – 2008 m. balandžio 19 d. Vilnius) – Lietuvos kanklininkė, pedagogė, kanklių orkestrų vadovė, JAV lietuvių visuomenės veikėja.

## Biografija
Sutuoktinis Alfonsas Mikulskis. 1924 m. Kaune baigė buhalterijos kursus. 1925–1927 m. mokėsi Klaipėdos muzikos mokyklos J. Čiurlionytės fortepijono klasėje. 1926–1939 m. Klaipėdos giedotojų draugijos choristė, lietuvių scenos mėgėjų draugijos „Aida“ artistė. Dalyvavo operų, operečių, dramos veikalų spektakliuose. 1928 m. Klaipėdos pirmojo šaulių moterų skyriaus pirmininkė, 1931 m. – vadė, 1932–1938 m. XX šaulių moterų rinktinės vadė. 1933 m. įkūrė Klaipėdos, 1940 m. Vilniaus šaulių kanklininkių orkestrą. 1940–1991 m. Čiurlionio ansamblio kanklių orkestro vadovė, 1941–1944 m. dar ir Vilniaus filharmonijos liaudies ansamblio kanklininkė.

1944 m. pasitraukė į Vakarus, 1949 m. persikėlė į JAV, apsigyveno Klyvlende. Koncertavo su kanklių ansambliais ir Čiurlionio ansambliu. 1958–1972 m. kankliuoti mokė Klyvlendo M. Valančiaus, 1972–1979 m. Šv. Kazimiero lituanistinėje mokykloje, įsteigė moksleivių kanklių orkestrus. Parengė kanklių orkestrą 1963 m. dainų šventei Čikagoje. 1965–1985 m. Klyvlende turėjo kanklių studiją. 1971–1975 m. karininko A. Juozapavičiaus šaulių kuopos Moterų sekcijos vadovė. 1973–1976 m. Lietuvos šaulių sąjungos tremtyje šaulių moterų vadovė. 1975–1981 m. šaulių Žalgirio kuopos Moterų sekcijos vadovė Klyvlende. Klyvlendo Didžiosios kunigaikštienės Birutės draugijos, Lietuvos vyčių ir Suvienijimo lietuvių Amerikoje narė. 1981 m. Lietuvos šaulių sąjungos garbės narė.

Surinko Čiurlionio ansamblio dokumentinę medžiagą, ansamblio archyvą ir muzikos instrumentus bei Aukso knygą su šimtais žymių žmonių įrašų apie Čiurlionio ansamblį 1992 m. padovanojo Lietuvai. JAV lietuvių spaudoje paskelbė straipsnių apie muziką. Nuo 1995 m. gyveno Vilniuje.

1996 m. išleido A. Mikulskio tautines mišias „Už kenčiančią Lietuvą“ mišriam chorui ir vargonams, dainų jaunimui rinkinį „Dainuojanti jaunystė“ (1999 m.), giesmių rinkinį „Jėzau, Jėzau, ateiki pas mane“ (2001 m.) 

## Bibliografija
* Čiurlionio ansamblis 1940-1949. Dienoraštis, parengė Vaclovas Juodpusis, Lietuvos muzikų rėmimo fondas, 2000 m.
* Čiurlionio ansamblis 1949–1991 m., Onos Mikulskienės dienoraštis, Vilnius, 2005 m.

## Įvertinimas
* 1938 m. – Šaulių žvaigždės ordinas
* 1996 m. – Gedimino 5 laipsnio ordinas

## Šaltiniai
Inozinas

**Inozinas** – nukleozidas, kuris yra *hipoksantino ribozidas*. Aptinkamas tRNR molekluėse. 

Jis susideda iš purino (hipoksantinas) ir sacharido (D-ribozė). Iš jo organizme gaminama inozintrifosfatas, kuris naudojamas kaip energijos šaltinis (panašiai kaip ATP).

Sportininkai jį vartoja kaip maisto papildą jėgos didinimui, jėgos-ištvermės ir greičio-ištvermės sporte, kur reikia daug energijos.